|  |  |
| --- | --- |
|  **REPUBLIKA HRVATSKA** **PRIMORSKO-GORANSKA ŽUPANIJA** |  |
| http://matulji.hr/pocetna/wp-content/uploads/2014/01/logo_opcina_matulji.png  |  **O OPĆINA MATULJI****Općinski načelnik** |

KLASA: 351-01/22-01/0004

URBROJ: 2170-27-02/1-22-0002

Matulji, 28.03.2022. godine

**IZVJEŠĆE OPĆINE MATULJI**

**O PROVEDBI PLANA GOSPODARENJA OTPADOM**

 **REPUBLIKE HRVATSKE ZA 2021. GODINU**

**Matulji, ožujak 2022.**

SADRŽAJ

[**1. UVOD 1**](#_Toc98776119)

[**2. OSNOVNI PODACI O OPĆINI MATULJI 1**](#_Toc98776120)

[**3. NAČELA I CILJEVI IZ PROPISA KOJIMA SE UREĐUJE GODPODARENJE OTPADOM 3**](#_Toc98776121)

[**4. OBVEZE U GOSPODARENJU OTPADOM NA LOKALNOJ RAZINI KOJI PROIZLAZE IZ PROPISA 5**](#_Toc98776122)

[**5. PLAN GOSPODARENJA OTPADOM OPĆINE MATULJI 6**](#_Toc98776123)

[**6. ANALIZA I OCJENA STANJA GOSPODARENJA OTPADOM NA PODRUČJU OPĆINE MATULJI U 2021. GODINI 9**](#_Toc98776124)

[**7. OSTVARENJE MJERA ZA PROVEDBU PLANA 11**](#_Toc98776125)

[**a)mjere smanjenja i sprečavanja nastanka otpada 11**](#_Toc98776126)

[**b)kućno kompostiranje 11**](#_Toc98776127)

[**c) oprema 11**](#_Toc98776128)

[**d) postojeće i planirane građevine za gospodarenje otpadom 12**](#_Toc98776129)

[**e) Praćenje udjela udjela biorazgradivog otpada u miješanom komunalnom otpadu 13**](#_Toc98776130)

[**f) Sustav naplate 13**](#_Toc98776131)

[**g) Sanacije lokacija onečišćenih otpadom 14**](#_Toc98776132)

[**h) Provedba informativno-obrazovne aktivnosti 14**](#_Toc98776133)

[**8. PREGLED REALIZIRANIH I PLANIRANIH PROJEKATA U GOSPODARENJU OTPADOM S VISINOM IZVORA FINANCIRANJA (sa uključenim PDV-om) 14**](#_Toc98776134)

[**9. ZAKLJUČAK 15**](#_Toc98776135)

Na temelju članka 173. Stavak 3. Zakona o gospodarenju otpadom („Narodne novine“ broj 84/21) Općinski načelnik podnosi:

**Izvješće Općine Matulji**

**o provedbi plana gospodarenja otpadom**

 **Republike Hrvatske za 2021. godinu**

# UVOD

Gospodarenje otpadom u Republici Hrvatskoj normativno je uređeno Zakonom o gospodarenju otpadom („Narodne novine“ br. 84/21), a do sada u razdoblju za koje je pisano ovo Izvješće je isto bilo regulirano Zakonom o održivom gospodarenju otpadom („Narodne novine“ br. 94/13, 73/17, 14/19 i 98/19, u daljnjem tekst: Zakon) i Planom gospodarenja otpadom u Republici Hrvatskoj za razdoblje od 2017. – 2022. godine („Narodne novine“ br. 3/17, u daljnjem tekstu: Plan RH). Odredbama Zakona utvrđene se mjere za sprečavanje ili smanjenje štetnog djelovanja otpada na ljudsko zdravlje i okoliš kroz razne načine smanjenja količina nastanka otpada kao i na povećanje postotaka obrade i oporabe istog.

 Plan gospodarenja otpadom Republike Hrvatske za razdoblje od 2017. do 2022. godine određuje niz ciljeva i mjera koji omogućavaju da Republika Hrvatska postane resursno učinkovito društvo u skladu s Direktivama EU, najnovijim smjernicama Europske komisije vezanim za gospodarenje otpadom i Zakonom o održivom gospodarenju otpadom. Plan gospodarenja otpadom Republike Hrvatske naglasak stavlja na ispunjenje ciljeva u hijerarhiji otpada, odnosno na sprječavanju nastanka otpada i recikliranju otpada. Sukladno Planu gospodarenja otpadom Republike Hrvatske usvojen je Plan gospodarenja otpadom Općine Matulji za razdoblje 2017-2022. koji definira ciljeve, mjere, aktivnosti te rokove za provođenje istih, kao i planiranje potrebnih financijskih sredstava.

Sukladno odredbi članka 173. Stavak 3. Zakonu o gospodarenju otpadom („Narodne novine“ broj 84/21) izvršno tijelo jedinice lokalne samouprave dužno je za 2021.godinu dostaviti godišnje izvješće o provedbi Plana gospodarenja otpadom Republike Hrvatske jedinici područne (regionalne) samouprave i objaviti ga u svom službenom glasilu do 31. ožujka tekuće godine.

# OSNOVNI PODACI O OPĆINI MATULJI

Zakonom o područjima županija, gradova i općina u Republike Hrvatske („Narodne novine“, broj 86/06, 125/06, 16/07, 95/08, 46/10, 145/10, 37/13, 44/13, 45/13 i 110/15) određeno je područje Općine Matulji. Općina Matulji je prostorno smještena u Primorsko-goranskoj županiji. Graniči sa općinama Klana i Lanišće te gradovima Kastav, Opatija i Rijeka. Sa sjeverne strane graniči sa Republikom Slovenijom odnosno općinom Ilirska Bistrica. Općina Matulji prostire se na površini od 176,4 km2 sa 11.246 stanovnika prema popisu stanovništva iz 2011. godine. Prema neslužbenim rezultatima Popisa stanovništva u 2021. godini Općina Matulji ima 10.788 stanovnika

Prosječna gustoća naseljenosti Općine iznosi 63,75 stanovnika po km2 što je nešto manje od prosječne gustoće naseljenosti Republike Hrvatske koja iznosi 75,8 stanovnika/km2. Naselja Općine Matulji s ukupnim brojem stanovnika su prikazana tablicom u nastavku.

Tablica 1. Usporedni broj stanovnika u Općini Matulji prema podacima iz popisa stanovništva od 1991. do 2011. godine

|  |  |
| --- | --- |
| Naselje | Broj stanovnika |
| 1991. | 2001. | 2011. |
| Brdce | 64 | 65 | 67 |
| Bregi | 562 | 656 | 700 |
| Brešca | 113 | 119 | 159 |
| Jurdani | 567 | 617 | 651 |
| Jušići | 651 | 773 | 861 |
| Kućeli | 236 | 286 | 455 |
| Lipa | 143 | 136 | 129 |
| Male Mune | 123 | 131 | 103 |
| Mali Brgud | 100 | 118 | 134 |
| Matulji | 3.495 | 3.570 | 3.731 |
| Mihotići | 901 | 969 | 1.050 |
| Mučići | 323 | 342 | 362 |
| Pasjak | 172 | 146 | 140 |
| Permani | 97 | 101 | 102 |
| Rukavac | 743 | 759 | 853 |
| Rupa | 306 | 310 | 349 |
| Ružići | 117 | 123 | 123 |
| Šapjane | 214 | 208 | 188 |
| Vele Mune | 150 | 133 | 122 |
| Veli Brgud | 468 | 459 | 485 |
| Zaluki | 73 | 68 | 73 |
| Zvoneća | 317 | 314 | 279 |
| Žejane | 189 | 141 | 130 |
| UKUPNO | **10.124** | **10.544** | **11.246** |

Analizom podataka iz Tablice 1. vidljivo je da je gotovo u svim naseljima povećan broj stanovnika u promatranom periodu. Pad broja stanovnika zabilježen je u naseljima Mune, Žejane, Pasjak i Šapjane. Prosječan broj članova kućanstva na području Općine kao što je vidljivo iz Tablice 2. je 2,69. Najveći udio u ukupnom broju kućanstava čine kućanstva do 1 - 4 člana, ukupno 91,95%.

**Tablica 2. Broj članova kućanstva na području Općine prema podacima popisa stanovništva iz 2011. godine**

|  |  |  |
| --- | --- | --- |
| Općina | Ukupno | Broj članova kućanstava |
| **1** | **2** | **3** | **4** | **5** | **6** | **7** | **8** | **9** | **10** | **11+** |
| Broj kućanstava | 4.175 | 863 | 1.191 | 947 | 838 | 242 | 69 | 19 | 3 | 3 | - | - |
| % | 100 | 20,67 | 28,53 | 22,68 | 20,07 | 5,80 | 1,65 | 0,46 | 0,07 | 0,07 | - | - |

Skupljanje i zbrinjavanje komunalnog otpada Općina Matulji povjerila je komunalnoj tvrtki „Komunalac“ d.o.o. Jurdani „Odlukom o dodjeli javne usluge prikupljanja miješanog komunalnog otpada i biorazgradivog komunalnog otpada i usluge povezan s tom javnom uslugom“ koju je usvojilo Općinsko vijeće na sjednici održanoj 31. siječnja 2019. godine (KLASA: 011-01/19-01/0006, UR.BROJ:2156/04-01-0-42-19-0001).

Komunalac d.o.o. Jurdani tvrtka je u suvlasništvu Općine Matulji koja zapošljava 149 radnika od čega 58 na odvozu otpada. Komunalna tvrtka upisana je u očevidnik prijevoznika otpada pod brojem upisa PRV-271 za prijevoz neopasnog i komunalnog otpada te u očevidnik reciklažnih dvorišta pod brojem upisa REC- 54.

# NAČELA I CILJEVI IZ PROPISA KOJIMA SE UREĐUJE GODPODARENJE OTPADOM

Sukladno Zakonu o gospodarenju otpadom gospodarenje otpadom na državnom pa tako i lokalnom nivou se temelji na uvažavanju načela zaštite okoliša propisanih propisom kojim se uređuje zaštita okoliša i pravnom stečevinom Europske unije, načelima međunarodnog prava zaštite okoliša te znanstvenih spoznaja, najbolje svjetske prakse i pravila struke, a osobito na sljedećim načelima:

1. »načelo onečišćivač plaća« – proizvođač otpada odnosno posjednik otpada snosi troškove mjera gospodarenja otpadom, te je financijski odgovoran za provedbu sanacijskih mjera zbog štete koju je prouzročio ili bi je mogao prouzročiti otpad

2. »načelo blizine« – obrada otpada mora se obavljati u najbližoj odgovarajućoj građevini ili uređaju u odnosu na mjesto nastanka otpada, uzimajući u obzir gospodarsku učinkovitost i prihvatljivost za okoliš

3. »načelo samodostatnosti« – gospodarenje otpadom će se obavljati na samodostatan način omogućavajući neovisno ostvarivanje propisanih ciljeva na razini države, a uzimajući pri tom u obzir zemljopisne okolnosti ili potrebu za posebnim građevinama za posebne kategorije otpada

4. »načelo sljedivosti« – utvrđivanje porijekla otpada s obzirom na proizvod, ambalažu i proizvođača tog proizvoda kao i posjed tog otpada uključujući i obradu.

Ciljevi gospodarenja otpadom određeni Zakonom i Planom gospodarenja otpadom Republike Hrvatske za razdoblje 2017. – 2022. godine su sljedeći:

Cilj 1. Unaprijediti sustav gospodarenja komunalnim otpadom

* 1. Smanjiti ukupnu količinu proizvedenog komunalnog otpada za 5%
	2. Odvojeno prikupiti 60% mase proizvedenog komunalnog otpada (prvenstveno papir, staklo, plastika, metal, biootpad i dr.)
	3. Odvojeno prikupiti 40% mase proizvedenog biootpada koji je sastavni dio komunalnog otpada
	4. Odložiti na odlagališta manje od 25% mase proizvedenog komunalnog otpada

Cilj 2. Unaprijediti sustav gospodarenja posebnim kategorijama otpada

* 1. Odvojeno prikupiti 75% mase proizvedenog građevnog otpada
	2. Uspostaviti sustav gospodarenja otpadnim muljem iz uređaja za

 pročišćavanje otpadnih voda

* 1. Unaprijediti sustav gospodarenja otpadnom ambalažom
	2. Uspostaviti sustav gospodarenja morskim otpadom
	3. Uspostaviti sustav gospodarenja otpadnim brodovima, podrtinama i

 potonulim stvarima na morskom dnu

* 1. Unaprijediti sustav gospodarenja ostalim posebnim kategorijama otpada

Cilj 3. Unaprijediti sustav gospodarenja opasnim otpadom

Cilj 4. Sanirati lokacije onečišćene otpadom

Cilj 5. Kontinuirano provoditi izobrazno-informativne aktivnosti

Cilj 6. Unaprijediti informacijski sustav gospodarenja otpadom

Cilj 7. Unaprijediti nadzor nad gospodarenjem otpadom

Cilj 8. Unaprijediti upravne postupke u gospodarenju otpadom

Na nacionalnoj razini obveze Republike Hrvatske koje proizlaze iz EU zakonodavstva ispunjene su gotovo u potpunosti za ambalažni otpad osim u dijelu recikliranja metala i drva), a u potpunosti za otpadna vozila, EE otpad, baterije i otpadne gume.Predstoji ispunjenje obveza za smanjenje količina odlaganja biorazgradivog otpada, odlaganje otpada, postupanje s komunalnim i građevnim otpadom.

Navedeni ciljevi koji proizlaze iz obveza koje Republika Hrvatska mora postići sukladno EU zakonodavstvu, rezultirali su iz ocjene postojećeg stanja gospodarenja otpadom i utvrđeni su u odnosu na 2015. godinu.

Sakupljanje, prijevoz i obrada predmeta i/ili tvari koji se mogu smatrati otpadom nužni su u svrhu zaštite javnog interesa kako bi se primjenom navedenih postupaka gospodarenjem otpadom izbjegla ugroza zdravlja ljudi ili neprihvatljivo uznemiravanje ljudi, izbjegao i otklonio rizik od onečišćenja voda, zraka, tla ili izbjeglo ugrožavanje životinja ili biljaka ili narušavanje njihovih prirodnih životnih uvjeta, izbjegao rizik od narušavanja održive uporabe voda ili tla, izbjegao i otklonio rizik od onečišćenja okoliša, izbjegao i otklonio rizik od požara ili eksplozije, izbjegao i otklonio rizik buke, izbjegao i otklonio rizik pogodovanja pojavi ili razmnožavanju uzročnika bolesti, izbjegao i otklonio rizik vezano za narušavanje javnog reda i sigurnost ili izbjeglo narušavanje izgleda naselja, krajolika ili kulturnog dobra.

**Tablica 3. Obveze Republike Hrvatske koje proizlaze iz EU Zakonodavstva**

|  |  |  |  |
| --- | --- | --- | --- |
| Vrsta otpada | Godina | Cilj | Status RH |
| Smanjenje količine odlaganja biorazgradivog otpada | 2016. | 50 %, odnosno 378.088 t do 31. prosinca 2016. | U 2015. god odloženo 828.564 t BKO, obzirom na nedostatnu obradu i nisku stopu odvojenog sakupljanja nije izgledno da će se cilj postići. |
| 2020. | 35 %, odnosno 264.661 t do 31. prosinca 2020. | - |
| Odlaganje otpada | 2018. | Zabrana odlaganja na neusklađena odlagališta. | - |
| Komunalni otpad | 2015. | JLS osigurati odvojeno prikupljanje problematičnog otpada, otpadnog papira, metala, stakla, plastike i tekstila te krupnog (glomaznog) komunalnog otpada. | Odvojeno prikupljanje uspostavljeno u 400 JLS. |
| 2020. | 50% priprema za ponovnu uporabu i recikliranje komunalnog otpada. | Za 2015. godinu stopa iznosi 18%. |
| Građevni otpad | 2020. | 70% recikliranja/materijalne oporabe građevnog otpada. | Cilj nije ispunjen, započeta je analiza „Poboljšanje toka i kvalitete podataka o građevnom otpadu i otpadu od istraživanja i eksploatacije mineralnih sirovina u Republici Hrvatskoj“. |

# OBVEZE U GOSPODARENJU OTPADOM NA LOKALNOJ RAZINI KOJI PROIZLAZE IZ PROPISA

Sukladno ciljevima za gospodarenje otpadom utvrđenim u Planu gospodarenja otpadom Republike Hrvatske Općina Matulji je odredila Planom gospodarenja otpadom za razdoblje 2017.-2022. godine ciljeve koje je potrebno postići do 2022. godine.

Tablica 3. Ciljevi za gospodarenje otpadom koje je potrebno postići do 2022. godine na području Općine Matulji sukladno Planu gospodarenja otpadom Republike Hrvatske

**Tablica 4. Obveze Općine Matulji koje proiziaze iz propisa**

|  |  |
| --- | --- |
| R.br. | JLS je dužna osigirati |
| 1. | Javnu uslugu prikupljanja MKO i BKO (BKO po ispinjenju uvjeta izgradnje kompostane ili eventualne izmjene u hijerarhiji postupanja s BKO za JLS u PGŽ |
| 2. | Odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada |
| 3. | Sprječavanje odbacivanja otpada na način suprotan ZGO te uklanjanje tako odbačenog otpada |
| 4. | Sanacija odlagališta “Osojnica” |
| 5.  | Provedbu PGO RH |
| 6. | Donšenje I rovedbu Plana gospodarenja otpadom JLS |
| 7. | Provođenje izobrazno.informativne aktivnosti na svom području |
| 8. | Mogućnost provebe akcija prikupljanja otpada  |
| 9.  | Dodjela odgovarajućeg broja spremnika/vrećica za odvojeno sakupljanje otpada |
| 10.  | Funkcioniranje najmanje jednog reciklažnog dvorišta |
| 11. | Prostorno-planskom dokumentacijom odrediti građevine za gospodarenje otpadom |
| 12. | Donijeti odluku o načinu pružanja i naplate javne usluge sakupljanja otpada po kriteriju obračuna količine otpada |

# PLAN GOSPODARENJA OTPADOM OPĆINE MATULJI

Plan gospodarenja otpadom JLS temeljni je dokument za planiranje i provođenje aktivnosti održivog gospodarenja otpadom na području općine/grada. Plan gospodarenja otpadom donosi gradsko ili općinsko vijeće uz prethodnu suglasnost upravnog tijela jedinice područne (regionalne) samoupave nadležnog za poslove zaštite okoliša. Zakonom je određeno da se javna usluga prikupljanja miješanog komunalnog otpada i prikupljanja biorazgradivog komunalnog otpada smatra uslugom od općeg interesa te predstavničko tijelo JLS donosi odluku o načinu pružanja javnih usluga koja ujedno sadrži i kriterije obračuna količine otpada. Ujedno je potrebno provoditi sprečavanje odbacivanja otpada gdje isto osiguravaju komunalni redari. Uz navedeno, na području JLS od izuzetne važnosti je bitno provođenja informativno – edukativnih aktivnosti. Sukladno odredbi članka 173. Stavak 3. Zakonu o gospodarenju otpadom („Narodne novine“ broj 84/21) izvršno tijelo jedinice lokalne samouprave dužno je za 2021.godinu dostaviti godišnje izvješće o provedbi Plana gospodarenja otpadom Republike Hrvatske jedinici područne (regionalne) samouprave i objaviti ga u svom službenom glasilu do 31. ožujka tekuće godine.

**Plan gospodarenja otpadom Općine Matulji za razdoblje 2017.-2022. godine** (KLASA:363-02/17-01/0183, UR.BROJ:2156/04-01-3-02-18-0021) donesen je na sjednici Općinskog vijeća dana 6. ožujka 2018. godine, a Odluka o donošenju Plana gospodarenja otpadom objavljena je u „Službenim novinama Primorsko-goranske županije“ br. 07/18. godine. Plan je donijet za razdoblje od šest godina.

Donošenjem plana gospodarenja otpadom stvoreni su preduvjeti za uvođenje sustava skupljanja komunalnog otpada. Nadalje, sukladno Zakonu o gospodarenju otpadom, Općina ima slijedeće obaveze:

**Tablica 5. Ciljevi za gospodarenje otpadom koje je potrebno postići do 2022. godine na području Općine Matulji sukladno PGO RH**

|  |  |  |  |
| --- | --- | --- | --- |
| Rbr. | Cilj | Podcilj | Opis |
| 1. | Unaprijediti sustav gospodarenja komunalnim otpadom | Cilj 1.1 | Smanjiti ukupnu količinu proizvedenog komunalnog otpada za 5% |
| Cilj 1.2. | Odvojeno prikupiti 60% mase proizvedenog komunalnog otpada (prvenstveno papir, staklo, plastika, metal, biootpad idr.) |
| Cilj 1.3.  | Odvojeno prikupiti 40% mase proizvedenog biootpada koji je sastavni dio komunalnog otpada  |
| Cilj 1.4.  | Odložiti na odlagališta manje od 25% mase proizvedenog komunalnog otpada |
| 2. | Unaprijediti sustav gospodarenja posebnim kategorijama otpada  | Cilj 2.1. | Odvojeno prikupiti 75% mase proizvedenog građevinskog otpada  |
| Cilj 2.2.  | Unaprijediti sustav gospodarenja otpadnom ambalažom  |
| Cilj 2.3.  | Unaprijediti sustav gospodarenja ostalim posebnim kategorijama otpada |
| 3. | Sanirati lokacije onečišćene otpadom |
| 4. | Kontinuirano provoditi izobrazno-informativne aktivnosti |
| 5. | Unaprijediti nazor nad gospdoarenjem otpadom |
| 6. | Unaprijediti upravne postupke u gospodarenju otpadom |
| 7.  | Unaprijedit informacijski sustav gospodarenja otpadom |

Mjere potrebne za ostvarivanje ciljeva smanjivanja odnosno sprječavanja nastanka otpada:- su slijedeće:

* Za ostvarenje cilja smanjenja ukupne količine proizvedenog komunalnog otpada za 5% u odnosu na ukupno proizvedenu količinu komunalnog otpada u 2015. godini potrebno je provesti mjere kojima bi se spriječio nastanak komunalnog otpada prije svega poticanjem kućnog kompostiranja, podjelom kućnih kompostera, edukacijom, podjelom enzima za ubrzavanje procesa kompostiranja, izgradnja kompostane i podjela spremnika za bio otpad, zelena javna nabava za ustanove i tijela javne vlasti, provedba edukativnih aktivnosti .
* Za ostvarenje cilja odvojeno prikupiti 60% mase proizvedenog komunalnog otpada (prvenstveno papir, staklo, plastika, metal, biootpad i dr.) u planskom razdoblju potrebno je nastaviti s unaprjeđenjem već postojećeg sustava odvojenog prikupljanja otpada iz komunalnog otpada kroz razvoj infrastrukture i nabavu opreme, edukaciju i informiranje svih dionika, te reviziju sustava naplate javne usluge prikupljanja MKO iBKO na način da se usluga prikupljanja i obrade naplaćuje po količini predanog otpada.
* Za ostvarenje cilja odvojeno prikupiti 40% mase prizvedenog biootpada koji je sastavni diokomunalnog otpada potrebno je nabaviti opremu i vozila za odvojeno prikupljanje biootpada , te izgraditi postojenje za biološku obradu odvojeno prikupljenog otpada. Nadalje potrebo je povećati količine biootpada koje će stanovnici sami kompostirati, motivirati stanovnike cijenom usluge odvoza i zbrinjavanja komunalnog otpada na izdvajanje biootpada i kontinuirano provoditi edukativno-izobrazne aktivnosti o kompostiranju.
* Za ostvarenje cilja odložiti na odlagališta manje od 25% mase proizvedenog komunalnog otpada potrebo je uspostaviti sustav odvojenog priupljanja otpada „od vrata do vrata“ za sve korisnike usluge,odvojeno prikupljeni otpad predavati ovlašteniku za gospodarenje otpadom, a biootpad obrađivati u postrojenjima za biološku obradu aerobnim i anaerobnim postupcima, motivirati korisnike na odvojeno prikupljanje otdada cijenom usluge, poticati individualno kompostiranje, educirati stnovnike i gospodarske subjekte, izgraditi i kontinuirano pružati uslugu reciklažnog dvorišta, uspostaviti učinkovitu kontrolu postupanja s otpadom,izraditi ili dopuniti Odluku o komunalnom redu u dijelu koji se odnosi na postupanje s otpadom, izraditi novu Odluku o načinu pružanja javne usluge sakupljanja MKO i BKO.
* Za ostvarenje cilja odvojeno prikupiti 75% mase proizvedenog građevinskog otpada potrebno je izgraditi reciklažno dvorište za građevinski otpad. Do izgradnje reciklažnog dvorišta za građevinski otpad odvoziti građevinski otpad na reciklažno dvorište Mihačeva Draga, educirati stanovnike i gospodarske subjekte o pravilnom postupanju s građevinskim otpadom, uspostaviti učinkovitu kontrolu u postupanju s otpadom korisnika javne usluge.
* Za ostvarenje cilja unaprijediti sustav gospodarenja otpadnom ambalažom potrebno je uspostaviti sustav odvojenog prikupljanja otpada za sve korisnike javne usluge, prikupljeni ambalažni otpd odvoziti na lokaciju sortirnice te nakon postupka sortiranja predavati ovlaštenim tvrtkama za recikliranje, izgraditi i kontinuirano pružati uslugu reciklažnog dvorišta, kontinuriano educirati stanovnike i gospodarske subjekte o pravinom odvajanju otpada, voditi točnu evidenciju o količinama otpadne ambalaže prikupljene na području Općine radi unaprjeđenja sustava praćenja tokova o gospodarenju otpadnom ambalažom, Odlukom Općine o načinu pružanja javne usluge prikupljanja MKO i BKO potrebno je obvezati gospodarske subjekte koji prikupljaju otpadnu ambalažu obuhvaćenu povratnom naknadomna predaju izvješća o prikupljenoj ambalaži po vrstama i količinama
* Za ostvarenje cilja unaprijediti sustav gospodarenja ostalim posebnim kategorijama otpada potrebno je izgraditi reciklažno dvorište, kontinuirano educirati stanovnikei gospodarske subjekte o pravilnom odvajanju otpada, uspostaviti učinkovitu kontrolu u postupanju s otpadom korisnika javne usluge, Odlukom općine propisati moguće načine postupanja s posebnim kategorijama otpada i propisati ugovorne kazne za neprimjereno postupanje s otpadom.

Analizom podataka koje je dostavilo komunalno društvo „Komunalac“ d.o.o.možemo zaključiti da je Općina ispunila i provela većinu Zakonom predviđene aktivnosti, te je u 2021.godini nastavila s aktivnostima u cilju provedbe zacrtanih aktivnsti. Valja napomenuti da je sanacija odlagališta „Osojnica“ koje je trebala biti dovršena u 2020. godini u završnoj fazi izvođenja radova. Sortirnica i kompostava čija je izgradnja Planom gospodarenja otpadom Općine Matulji planirana za 2019. i 2020. godinu još uvijek nije započela. Detaljne analize količina prikupljenog otpada ukazuju na nedostatnu količinu reciklabilnog otpada koji bi se selektirao u sortirnici.

# ANALIZA I OCJENA STANJA GOSPODARENJA OTPADOM NA PODRUČJU OPĆINE MATULJI U 2021. GODINI

U 2021. godini sukladno podnesenom izvješću komunalnog poduzeća Komunalac d.o.o., Jurdani 50b na području Općine Matulji prikupljeno prema odvagama predanog otpada u ŽCGO Marišćina, predano je miješanog komunalnog otpada kako slijedi:

**Tablica 6. Količina prikupljenog miješanog komunalnog otpada u 2021. god. po mjesecima u odnosu na 2020. i 2019.god. i referentnu 2015. god. (Izvor. Komunalac d.o.o.)**



Ukupno je u 2021. godini sakupljeno 2.208,21 tona otpada od čega:

**Tablica 7. Količine sakupljenog otpad u 2021. godini povrstama (Izvor: Komunalac d.o.o.)**

|  |  |
| --- | --- |
| Vrsta otpada | Količina u (t) |
| Miješani komunalni otpad | 1.372,82 |
| Glomazni otpad | 327,24 |
| Miješani ambalažni otpad | 495,19 |
| Biorazgradivi otpad | 4,86 |
| Ostali otpad koji nije biorazgradiv | 8,11 |

Kod glomaznog otpada treba napomenuti da je od 327,24 t sakupljenog otpada 94,18 tona sakupljeno na reciklažnom dvorištu a 233,06 tona otpada koji građani mogu besplatno odložiti.

U apsolutnim podacima količina miješanog komunalnog otpada u odnosu na godinu dana ranije smanjila se za 16,36% (268,44 tona). U odnosu na zakonom određenu baznu 2015. godinu proizvedeno je čak 44,13% miješanog komunalnog otpada manje te je istovremeno smanjena i količina ukupno sakupljanog otpada na području Općine Matulji za 39% (2.208,21 tona) u odnosu na 3.645 tona svih vrsta otpada iz 2015. godine.

**Tablica 7. Količine otpada po vrstama preuzete na reciklžnom dvorištu u tonama(Izvor: Komunalac d.o.o.)**



Sukladno Odluci o pružanju javne usluge prikupljanja miješanog komunalnog otpada i biorazgradivog komunalnog otpada i usluge povezane s tom javnom uslugom definirana je učestalost odvoza komunalnog otpada jednom tjedno što se za sada pokazalo zadovoljavajućim.

Također uvođenjem novog sustava skupljanja otpada „od vrata do vrata“ sukladno gore spomenutoj Odluci svako je domaćinstvo u Općini Matulji dužno koristiti javnu uslugu prikupljanja otpada. Javnom uslugom prikupljanja otpada obuhvaćeno je 100% korisnika odnosno broj korisnika pokrivenih uslugom iznosi 4496.

Količina otpada predanog na CO Marišćina vidljiva je iz Tablice 6. te za 2021. godinu iznosi 1.372,82 t.

Kod glomaznog otpada primjećen je trend povećanja korisnika pa je u 2021. godini uslugu reciklažnog dvorišta koristilo 584 korisnika što je za 156 više nego u 2020. godini.

U 2021. godini na oporabu je upućeno 495,18 tona miješane ambalaže s područja Općine Matulji. Kod ove vrste otpada zamijećen je značajan porast u količini u odnosu na 2020. godinu kada je sakupljeno i upućeno na oporabu 69 tona. Početkom 2021. godine sklopljen je ugovor s novim sakupljačem miješane ambalaže koji se obvezao preuzeti svu količinu prikupljene ambalaže bez obzira na udio nečistoća u njoj.Otpad čije se vrijedna svojstva mogu ponovno iskoristiti predaje se trgovačkim društvim „Metis“ i „Sekundar“ na daljnju obradu, dok se problematični otpad sakupljen putem reciklažnog dvorišta predaje društvu „Termis termoclean“ d.o.o.

U 2021. godini prikupljeno je odvojeno 4,86 tona biorazgradivog otpada. Za sada ne postoji mogućnost obrade biootpada niti se ova vrsta otpada preuzima na CGO Maršćina pa se isti ne sakuplja odvojeno. Ukazuje se nužnom izgradnja kompostane. Posebno se stimulira individualna obrada biootpada u kućnim komposterima.

Evidencija o prikupljenom proizvodnom otpadu ne postoji budući da isti ne prikuplja komunalno poduzeće.Isto se odnosi na građevinski otpad za čije je zbrinjavanje nužna izgradnja reciklažnog dvorišta za građevinski otpad.

# OSTVARENJE MJERA ZA PROVEDBU PLANA

a)mjere smanjenja i sprečavanja nastanka otpada

Općinsko vijeće Općine Matuljima sjednici održanoj 26. travanja 2018. godine donijelo je Odluku o mjerama sprečavanja nepropisnog odbacivanja otpada i mjerama za uklanjanje otpada u okolišu Općine Matulji (KLASA: 363-02/17-01/0183. UR.BROJ: 2156/04-01-3-02- 18-0030). Navedena Odluka obavljanja je u Službenim novinama PGŽ 12/2018. godine. Općina već niz godina provodi i akcije čišćenja okoliša. Nepropisno odlaganje otpada kontolira se redovitim obilaskom komunalnih redara te postavljenim kamerama na mjestima učestalog odlaganja otpada.

## b)kućno kompostiranje

Planom gospodarenja otpadom predviđeno je maksimalno poticanje kućnog kompostiranja zbog pretežito ruralnog karaktera općine te je od 2014. godine do 2016. godine podijeljeno 190 kompostera zapremine 600 l. Krajem 2020. godine Općina Matulji u suradnji sa komunalnim poduzećem kupila je 340 kompostera zapremine 400 l čija je podjela započela s početkom 2021. godine. Na taj način utjecalo se na dodatno smanjenje udjela biootpada u miješanom komunalnom otpadu. Krajem 2021. godine nabavljeno je još 530 kompostera čiju je nabavu provela i sufinacirala u iznosu od 75.000,00 kn Općina Matulji. Podjela kompostera započeti će 2022. godine.

## **oprema**

Općina Matulji na svom području odustala je od vanjskih spremnika za odvojeno prikupljanje otpadnog tekstila zbog konstantne devastacije istih. Iako spremnici više nisu dostupni građanima općinski aktiv Crvenog križa preuzima uporabljivu odjeću, a u funkciji je i reciklažno dvorište na koje građani mogu besplatno odložiti otpadni tekstil.

Općina Matulji u suradnji sa Fondom za zaštitu okoliša i energetsku učinkovitost ugovorila je nabavku 3500 spremnika za reciklabilni otpad. Ukupno je podijeljeno 6628 spremnika fizičkim osobama i 874 spremnika pravnim osobama na području Općine Matulji, čime je zamijenjeno prikupljanje otpada u PVCvrećicama.

**Tablica 8: specifikacija spremnika uručenih fizičkim osobama**



**Tablica 9: specifikacija spremnika uručenih pravnim osobama**



Tijekom 2021. godine Općina Matulji sufinancirala je nabavu spremnika za selektivno odvajanje otpada u iznosu od 94.096,63 kn, dok je nabavu spremnika proveo Fond za zaštitu okoliša i energetsku učinkovitost.

Vozni park kojim raspolaže komunalno poduzeće sadržava 22 vozila. Vozila su različitih karakteristika, od otvorenih manjih vozila za prikupljanje u uskim ulicama, do većih i kompaktnijih kamiona kapaciteta do ukupne zapremine 16 m3 koji zajedno zadovoljavaju potrebe komunalnog poduzeća. Procječna starost vozila je 11 godina uz izuzetak vozila za prijevoz glomaznog otpada čija je starost 17 godina. Tijekom 2021. godine sva vozila za prijevoz otpada prešla su ukupn 381.558 km.

## postojeće i planirane građevine za gospodarenje otpadom

**Sortirnica** - izgradnja sortirniceunatoč tome što je planirna u razdoblju provedbe Plana gospodarenja otpadom Općine Matulji za razdoblje 2017.-2022. godine nije realizirana. Komunalno društvo pribavilo je projektnu dokumentaciju još 2016. godine. Provedene analize tijekom ranijih godina nisu ukazivale na isplativost takvog projekta zbog nedovoljnih količina prikupljenog reciklabilnog otpada.

**Reciklažno dvorište** - tijekom 2019. godine u Općini Matulji izgrađeno je i pušteno u funkciju reciklažno dvorište u Jurdanima. U reciklažnom dvorištu otpad mogu odlagati korisnici sa područja Općine Matulji i Grada Opatije. Na reciklažnom dvorištu Matulji tijekom 2021. godine prikupljeno je ukupno 197,92 tona otpada.

**Pretovarna stanica -** Planom gospodarenja otpadom na području županije komunalni otpad se iz Općine Matulji direktno odvozi na CZGO Marišćina zbog čega nije predvIđena izgradnja pretovarnih stanica.

**Odlagalište otpada -** Odlukom Općinskog vijeća o zatvaranju odlagališta neopasnog otpada Osojnica (KLASA: 350-01/17-01/0009, UR.BROJ: 21546/04-01-3-06-17-0042) početkom 2018. godine zatvoreno je odlagalište komunalnog otpada „Osojnica“. Nakon otvaranja CZGO Marišćina počelo se sa odvozom smeća sa područja Općine u centralnu zonu.

Na odlagalištu neopasnog otpada Osojnica radovi koje ivodi G.T. Trade d.o.o. Split su u završnoj fazi, a kraj sanacije planiran je za srpanj 2022. godine.

**Postrojenje za biološku preradu otpada** (kompostana) - za sada ne postoji lokacija za smještaj kompostane. Od strane uprave Komunalac d.o.o. predložena je izgradnja kompostane za čitavo područje Liburnije odnosno Grad Opatiju, Općinu Matulji, Općinu Lovran i Općinu Mošćenička Draga na području u blizini zatvorenog odlagališta „Osojnica“.

U Općini Matulji trenuto ne postoji **reciklažno dvorište za građevinski otpad**. Općina Matulji tijekom 2021. godine Prostornim planom uređenja odredila je lokaciju reciklažnog dvorišta za građevinski otpad na području Miklavije.

## Praćenje udjela biorazgradivog otpada u miješanom komunalnom otpadu

Zbog nemogućnosti obrade biorazgradivog otpada isti se ne sakuplja odvojeno. Mjere za smanjenje količine biorazgradivog otpada u miješanom komunalnom otpadu pretpostavljaju izdvajanje iz miješanog komunalnog otpada slijedećih kategorija otpada:15 01 01 – ambalaža od papira i kartona, 15 01 03 – ambalaža od drveta , 20 01 01 – papir i karton, 20 01 08 – biorazgradivi otpad iz kuhinja i iz kantina, 20 01 25 – jestiva ulja i masti, 20 01 38 – drvo koje nije navedeno pod 20 01 37 i 20 02 01 – biorazgradivi otpad.

Otvaranjem reciklažnog dvorišta omogućeno je odvojeno predavanje otpada po navedenim vrstama te se i na taj način djeluje na smanjenje količine biorazgradivog otpadau miješanom komunalnom otpadu.

Za potrebe individualnog kompostiranja unutar vlastite okućnice dodijeljene su posude za kompostiranje zapremine 370 l i 600 l, te ubrzivači razgradnje organske tvari. Općina Matulji je u 2020. godini nabavila dodatnih 340 posuda za kompostiranje zapremine 400 l a iste su podijeljene korisnicima u 2021. godini. Na području Općine Matulji ukupno je podijeljeno 530 kompostera. Nastavlja se s kontinuiranom nabavom kompostera. Odvojeno prikupljanje biorazgradivog otpada planira se za 2023. godinu.

## f) Sustav naplate

Sukladno Odluci o načinu pružanja javne usluge prikupljanja miješanog komunalnog otpada i biorazgradivog komunalnog otpada i usluge povezane s tom javnom uslugom (»Službene novine Primorskogoranske županije«, broj 2/18 i 16/19), početkom mjeseca listopada 2018. uveden je sustav prikupljanja otpada od „vrata do vrata“ poštujući načelo onečišćivač plaća, te utvrđen sustav naplate usluge prikupljanja miješanog komunalnog otpada i biorazgradivog otpada.

Kao kriterij za određivanje preuzete količine otpada uzima se volumen spremnika/vrećice koji se cijelosti popunjen otpadom daje na preuzimanje Davatelju usluge i broj pražnjenja spremnika/vrećice u obračunskom razdoblju. Ukupna cijena javne usluge se određuje prema izrazu:

UCJU= C+ CMJU, a u kojem izrazu je:

(UCJU) –ukupna cijena javne usluge,

(C) - cijena javne usluge za količinu (volumen spremnika) predanog otpada,

CMJU cijena obvezne minimalne usluge.

Ukupna cijena javne usluge povećava se za eventualno određen iznos ugovorne kazne (UK) u skladu s Odlukom, kao i za iznos eventualne naknade za građenje (NG) građevina za gospodarenje komunalnim otpadom.

Cijena javne usluge za količinu predanog otpada u obračunskom razdoblju određuje se kao umnožak ukupnog otpadom ispunjenog volumena spremnika u litrama (VS) sa jediničnom cijenom javne usluge po litri preuzetog otpada (JCV), sa brojem pražnjenja u obračunskom razdoblju (BP) i sa udjelom Korisnika usluge u tom pražnjenju otpada (U), prema izrazu: C= VSxJCVxBPxU.

Cijena obvezne minimalne javne usluge određuje jednom godišnje kao fiksni iznos ukupne cijene javne usluge Davatelj usluge, tako da su temeljem godišnjeg financijskog izvješća poslovanja Davatelja usluge uzeti svi troškovi osim troškova zbrinjavanja miješanog komunalnog otpada na odlagalištu ili troškovi predaje istog otpada centru za gospodarenje otpadom. Navedeni troškovi se uvećavaju za planirani trošak razvoja sustava (nabavu opreme, usluga, vozila i sl.), osim za gradnju građevina za gospodarenje komunalnim otpadom. Troškovi Davatelja usluge za izračun cijene minimalne javne usluge iz stavka 1. ovog članka raspoređeni su na Općinu Matulji sukladno količini proizvedenog komunalnog otpada s područja Općine Matulji u prošloj kalendarskoj godini.

Obračunsko razdoblje na koje se odnosi obračun iznosa cijene javne usluge i ukupne cijene javne usluge je mjesec dana.

Cijena javne usluge korigira se svake godine i to posebno za cijenu minimalne javne usluge temeljem financijskog izvješća i godišnjeg plana ulaganja u opremu i vozila Davatelja usluge, za jediničnu cijenu odlaganja otpada po litri temeljem troškova odlaganja/obrade miješanog i biorazgradljivog komunalnog otpada i eventualno za: iznos naknade za gradnju građevina za gospodarenje komunalnim otpadom temeljem godišnjeg plana ulaganja.

Suglasnost na cjenik usluge odnosno njegove izmjene i dopune daje Načelnik Općine Matulji Izmjenama cjenika ne smatraju se godišnje korekcije za izračun cijene javne usluge a koje se vrše na temelju financijskog izvješća Davatelja usluge, kao ni izmjene koje se vrše zbog promjena cijena zbrinjavanja/odlaganja miješanog i biorazgradivog komunalnog otpada.

## g) Sanacije lokacija onečišćenih otpadom

 Sanacija lokacija onečišćenih otpadom vrši se sukladno osiguranim sredstva iz proračuna. Općina Matulji je u okviru svojih ovlasti pokrenula veći broj postupaka za počinitelje nelegalnog odlaganja otpada. Tijekom 2021 godine uspostavljen je i video nadzor mobilnim kamerama radi spječavanja nelegalnog odbacivanja otpada što je rezultiralo naplatom kazni i sprječavanjem daljnjeg nelegalnog odlaganja otpada.

## h) Provedba informativno-obrazovne aktivnosti

 Informativno-obrazovne aktivnosti provede se sa uzrastom najmanjih u predškolskom odgoju te u školama, gdje su postavljene prikladne izložbe Od strane komunalnog poduzeća kroz informativne materijale brošure i aktualne obavijesti koje se šalju uz račune za plaćanje komunalne usluge a dostupne su i na mrežnim stranicama Komunalac d.o.o.. Prilikom širenja sustava prikupljanja komunalnog otpda sa svakim novim korisnikom obavlja se edukacija i savjetovaje uz uručenje pismenih uputa. U sjedištu Komunalac d.o.o. u Jurdanima djeluje info punkt za sve korisnike.

U 2021. godini tiskana je edukativn brošura „Eko Liburnija, zdrava i čista „biser Jadrana“

# PREGLED REALIZIRANIH I PLANIRANIH PROJEKATA U GOSPODARENJU OTPADOM S VISINOM IZVORA FINANCIRANJA (sa uključenim PDV-om)

Sanacija i zatvaranje odlagališta neopasnog otpada „Osojnica“- u tijeku.

Planirana vrijednost investicije: 35.294.117,65 kn od čega financiranje iz EU sredstava: 30.000.000,00 kn financiranje FOND: 3.529.411,77 kn, vlastita sredstva JLS-a: 1.764.705,88 kn. Tijekom izvođenja radova zbog nepredviđenih okolnosti pojavila se potreba za izvedbom dodatnih radova koji će povećati vrijednost ove investicije a konačna vrijednost ovog projekta iskazati će se u 2022. godini.

Projekt nabave posuda za ostali otpad 187.500,00 kn, te nabava za selektivno odvajanje otpada 94.843,00 kn

# ZAKLJUČAK

Općina Matulji poduzima Zakonom predviđene korake radi uspostave sustava održivog gospodarenja otpadom na svom području. U prošloj godini sukladno podnesenom izvješću komunalnog poduzeća Komunalac d.o.o., Jurdani 50b za 2021. godinuna području Općine Matulji ukupno je prikupljeno 2.208,21 tona otpada od čega 1.372,82 tona miješanog komunalnog otpada, 327,24 tona glomaznog otpada (od toga 94,18 tona na reciklažnom dvorištu i 233,06 tona otpada koji građani mogu besplatno odložiti), 495,19 tona miješane ambalaže, 4,86 tona biorazgradivog otpada, 8,11 tona ostalog otpada koji nije biorazgradiv. Uvođenje novog sustava gospodarenja otpadom koncem 2018. godine utjecalo je na značajno smanjenja ukupne količine komunalnog otpada koji je prikupljen na području Općine Matulji. U odnosu na zakonom određenu baznu 2015. godinu proizvedeno je čak 44,13% miješanog komunalnog otpada manje te je istovremeno smanjena i količina ukupno sakupljanog otpada na području Općine Matulji za 39% (2.208,21 tona) u odnosu na 3.645 tona svih vrsta otpada iz 2015. godine.

U cilju stvaranja cjelovitog sustava gospodarenja otpadom Općina je u prethodnim godinama pokrenula niz projekta uz pomoć EU fondova i to; izgradnju reciklažnog dvorišta, sanaciju odlagališta komunalnog otpada „Osojnica“ te nabavku spremnika za miješani i reciklabilni otpad a samostalno i kompostera. Iz izvješća komunalnog poduzeća vidljivo je da se zanteresiranost građana za korištenje besplatne usluge preuzimanja glomaznog otpada značajno povećala. Također je primjetan trend predaje otpada na reciklažnom dvorištu te prihvaćenost ove lokacije od strane stanovništva. Komunalac d.o.o. je tijekom 2021. godine sklopio ugovor o predaji miješane ambalaže bez obzira na količinu nečistoća što je povećalo količinu predane ambalaže na oporabu u odnosu na ranije godine. Kao konačno rješenje kod ove vrste otpada predlaže se hitna izgradnja sortirnice. Prioritet je svakako i izgradnja postrojenja za biološku preradu otpada. Što boljom informiranošću te dodatnim edukacijama pružatelja usluge prikupljanja komunalnog otpada osigurati će se dobivanje što bolje reciklabilne frakcije kao i unaprjeđenje sustava kontrole jer se Odlukom o pružanju javne usluge definira kažnjavanje korisnika koji odlažu onečišćenu reciklabilnu komponentu. U cilju unaprjeđenja sustava i podizanja svijesti građana Općina Matulji će u suradnji sa komunalnim poduzećem i udrugama čije je djelovanje vezano uz otpad provoditi informativno edukativne programe.

Ovo izvješće objavljuje se u „Službenim novinama Primorsko-goranske županije“ te na mrežnim stranicama Općine Matulji.

 Općinski načelnik

 Vedran Kinkela mag.iur.